**Zapisnik 35. sjednice Školskog odbora Industrijsko-obrtničke škole Virovitica**

 **održane u srijedu 31.siječnja 2017. godine u 18.00 sati u školskoj knjižnici**

**Prisutni**: Zoran Dunđer, Željka Matijanić-Puljić,Dubravko Milanović, Inga Rebić-Vampovac,

 Hermina Tkalec i ravnatelj škole Vladimir Reider

**Odsutne :** Sanja Kirin i Klaudija Presečan - opravdano odsutne

Predsjednik Školskog odbora Dubravko Milanović (u daljnjem tekstu predsjednik) pozdravio je prisutne. Utvrdio je prisutnost većine članova Školskog odbora i mogu se donositi pravovaljane odluke.

Zamolio je prisutne da iznesu primjedbe na zapisnik 34. sjednice Školskog odbora. Primjedbi na zapisnik nije bilo. Članovi su jednoglasno prihvatili zapisnik 34. sjednice Školskog odbora.

Predsjednik je predložio dnevni red:

1. Razmatranje i usvajanje Završnog računa za 2016. godinu
2. Razmatranje i usvajanje Pravilnika o zaštiti i obradi arhivskog i registraturnog gradiva
3. Razno

Primjedbi nije bilo i predsjednik je pozvao članove na glasovanje o predloženom dnevnom redu. Predsjednik je utvrdio da je dnevni red prihvaćen jednoglasno.

 Otvorio je raspravu po točkama utvrđenog dnevnog reda.

Ad1 )

Obrazloženje za prvu točku dao je ravnatelj škole Vladimir Reider.

Članovi Školskog odbora dobili su materijale za ovu točku dnevnog reda. Pisani materijali za završni račun za 2016. godinu prilaže se zapisniku i čini njegov sastavni dio.

Škola je financijsku godinu završila pozitivno s viškom sredstava u iznosu 148.540,37 kune.

Ukupna sredstva koja su dobivena od Ministarstva potrošena su u istom iznosu, a sredstva dobivena od Virovitičko-podravske županije školi nisu bila dovoljna i poslovanje je financirano iz vlastitih sredstava dobivenih iz projekata. Višak sredstava je ostvaren zbog realizacije programa koji Škola provodi, prodaje poljoprivrednih strojeva i šivaćih mašine koje se ne koriste. Višak sredstva škola namjerava utrošiti u poboljšanje nastavne opreme.

Pitanja nije bilo.

Predsjednik je dao na glasovanje Završni račun za 2016. godinu .

Članovi školskog odbora jednoglasno su prihvatili Završni račun za 2016. godinu.

Ad2)

Kratko obrazloženje dao je ravnatelj škole Vladimir Reider.

Pravilnik o zaštiti i obradi arhivskog i registraturnog gradiva potrebno je uskladiti s Zakonom o arhivskom gradivu i arhivima. Materijale novog Pravilnika članovi Školskog odbora su primili.

Državni arhiv u Virovitici nakon usvajanja na Školskom odboru treba dati suglasnost na ovaj Pravilnik i Posebnu listu u kojoj su navedeni rokovi čuvanja arhivskog gradiva. Popis arhivskog i registraturnog gradiva stvaratelja/imatelja s rokovima čuvanja primjenjuje se po dobivenoj suglasnosti nadležnog arhiva.

Pravilnik stupa na snagu danom donošenja, a primjenjuje se od dana dobivanja suglasnosti nadležnog arhiva te će biti objavljen na oglasnoj ploči Ustanove.

Predsjednik je dao na glasovanje Pravilnika o zaštiti i obradi arhivskog i registraturnog gradiva

Članovi školskog odbora jednoglasno su prihvatili Pravilnika o zaštiti i obradi arhivskog i registraturnog gradiva.

Ad3)

Pitanja nije bilo i sjednica je završena u 18.30 sati

Zapisničar: Predsjednik Školskog odbora:

Milica Koletić, dipl. ing. Dubravko Milanović, dipl. ing

Klasa:003-06/17-01/1

Ur. broj:2189-35-01-17-2

Virovitica 31 .1. 2017. godine

|  |
| --- |
|  |
|  |
|  |
|  |
|  |